19. Skovene skal rustes til klimaændringerne (
Kriton Arsenis
ordfører. - (EN) Hr. formand! Jeg kan ikke forestille mig, at nogen i denne sal vil stemme imod et forbud mod byggeri på steder, hvor jord bevidst blev brændt i forbindelse med skovbrande med ulovlige formål. Dette er meget vigtigt for landene i Europa, og det, der er anført i punkt 36, andet afsnit, og punkt 37, er et forsøg på at sikre lovlighed og bekæmpe kriminel aktivitet i forbindelse med de europæiske skove. Jeg ønsker en afstemning ved navneopråb om disse to tekster, nemlig punkt 36, andet afsnit, og punkt 37.
Formanden
Punkt 26, andet afsnit, og punkt 37 sættes til afstemning ved navneopråb.
